b'\n_START_ARTICLE_\nTonedybde\n_START_PARAGRAPH_\nTonedybde (fargedybde, bitdybde eller pikseldybde) brukes i datagrafikk for \xc3\xa5 angi det antall bits som representerer fargen p\xc3\xa5 hver piksel i et bilde. Begrepet er ogs\xc3\xa5 kjent som bits pr piksel (bpp).\n_START_SECTION_\nFarger i kanaler\n_START_PARAGRAPH_\nEtter som antall bits \xc3\xb8ker, vil indekserte farger fra en palett kreve uforholdsmessig stor regnekapasitet. I stedet brukes direkte fargekoding, dvs. at det kodes separat for tre eller flere kanaler i en fargemodell._NEWLINE_F.eks. har RGB-modellen en kanal for r\xc3\xb8dt, en for gr\xc3\xb8nt og en for bl\xc3\xa5tt. Med 8-bits tonedybde for hver kanal - til sammen 24 bit - vil en ha til r\xc3\xa5dighet 256 nyanser av r\xc3\xb8dt, 256 av gr\xc3\xb8nt og det samme for bl\xc3\xa5tt. Det gir til sammen mulighet for 256 \xc3\x97 256 \xc3\x97 256 = 16 777 216 ulike fargenyanser. Da er en sv\xc3\xa6rt n\xc3\xa6r det antall ulike fargenyanser som det menneskelige \xc3\xb8yet er i stand til \xc3\xa5 oppfatte.'